lt fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi en fi fi fi fi en fi fi fi fi fi fi fi fi fi fi fi fi fi en en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT ja EIT FAN kutsuvat startupeja ruoka-alan kiihdyttämöön – Kannustimena viime vuoden erinomaiset saavutukset
VTT ja EIT FAN kutsuvat startupeja ruoka-alan kiihdyttämöön – Kannustimena viime vuoden erinomaiset saavutukset
Kymmenen ruoka-alan startupia haki eväitä kansainväliseen menestykseen ensimmäisestä kiihdytysohjelmasta, joka järjestettiin viime kesänä VTT:n vetämässä FAN Nordic Hubissa. Haku tämän vuoden ohjelmaan on nyt auki. Tiimejä valmentavat VTT:n ja Helsingin yliopiston rinnalla lukuisat asiantuntijat kansainvälisillä markkinoilla toimivista yrityksistä.
Kestävän ruokajärjestelmän saavuttaminen edellyttää markkinoita mullistavia innovaatioita, ja sellaisia on tapana odottaa startupeilta. Tukeakseen lupaavia ruoka-alan startupeja eurooppalainen kiihdyttämöverkosto, EIT FAN (Food Accelerator Network) tarjoaa niille konkareiden näkemyksiä ja voimavaroja.
Yksi verkoston kuudesta kiihdyttämöstä on Helsingissä toimiva, VTT:n vetämä FAN Nordic Hub, joka järjesti viime vuonna ensimmäisen neljä kuukautta kestäneen kiihdytysohjelmansa. Haku käynnistyvään ohjelmaan on auki kaikille eurooppalaisille startupeille. Ohjelma tavoittelee erityisesti Pohjoismaiden ja Baltian tiimejä. Hakemuksia otetaan vastaan 10. huhtikuuta asti, minkä jälkeen puolueeton asiantuntijaraati valitsee kymmenen tiimiä kesäkuussa alkavaan ohjelmaan. Ohjelman painopisteet ovat kestävä maatalous ja terveellinen ravinto.
”Saimme erinomaista palautetta ensimmäisen ohjelman osallistujilta, joten jatkamme pitkälti viime vuoden hyväksi havaitulla tavalla. Jokainen startup saa oman mentorinsa, ja lisäksi tarjoamme runsaasti eri alojen asiantuntijoiden pitämiä työpajoja ja luentoja. Kannustamme tiimejä ryhtymään pilot-hankkeisiin, joissa he voivat kehittää ja testata niin teknologiaa kuin tuotteitakin yhdessä kansainvälisesti menestyneiden yritysten kanssa. Viime vuonna hankkeisiin osallistuivat muun muassa Nestlé ja Valio”, sanoo EIT FAN Nordic Hubia johtava VTT:n co-creation manager Mirva Lampinen.
Toisin kuin monet muut kiihdyttämöt, EIT FAN -verkosto tarjoaa kiihdytysohjelmansa ilmaiseksi ilman sitoumuksia, ja rahoittaa myös pilot-hankkeita. Tänä vuonna FAN Nordic Hub pyrkii kasvattamaan pilot-hankkeiden osuutta.
Yhä useampi yritys kiinnostunut kumppanuudesta
Viime vuonna FAN Nordic Hubin ytimessä toimivat VTT, Helsingin yliopisto sekä Valio. Seuraavaan ohjelmaan liittyy myös uusia pohjoismaisia yrityskumppaneita, kuten PINC, joka on Pauligin pääomasijoitushautomo. Mukana on myös yli 40 kansainvälistä yrityskumppania, kuten Nestlé, Danone, Buhler, Dohler ja Givaudan.
”Yhteistyö vahvojen kiihdyttämöiden, kuten EIT FAN -kiihdyttämön, kanssa on meille itsestään selvää. Näin pystymme löytämään vaikuttavia yrittäjiä, jotka voivat tehdä yhteistyötä Pauligin kanssa tai olla houkutteleva sijoitus PINCille, tai parhaassa tapauksessa, molempia”, sanoo PINCiä johtava Marika King.
FAN Nordic Hub toivottaa tervetulleiksi yrityskumppaneiden ja startupien ohella kymmenien asiantuntijoiden joukon, joka osallistui ohjelmaan jo viime kesänä. Sijaa on myös uusille asiantuntijoille ja mentoreille niin yrityksistä kuin tutkimuslaitoksistakin.
Sitoutuneet tiimit ja mentorit työskentelevät yhdessä
“EIT FAN -ohjelma osui meille todella sopivaan hetkeen, juuri, kun olimme harppaamassa hautomosta itsenäiseksi yritykseksi. Se tarjosi meille runsaasti hyödyllistä valmennusta, mentorointia ja kontakteja. Haluan myös erityisesti korostaa yhteisön merkitystä. On erittäin arvokasta päästä jakamaan kokemuksia muiden yritysten kanssa, jotka ovat samassa vaiheessa kehitystä”, sanoo kiihdyttämössä mukana olleen, suomalaisen eniferBio-startupin toimitusjohtaja Simo Ellilä. Yhtiön teknologian avulla biojalostamot voivat tehdä alihyödynnetyistä laimeista sivuvirroista arvokasta yksisoluista Pekilo-mykoproteiinia, jota voidaan käyttää esimerkiksi kalanrehun raaka-aineena.
Kiihdyttämön ensimmäinen ohjelma järjestettiin etätapaamisina lukuun ottamatta Demo Day -tapahtumaa, johon startup-tiimit kokoontuivat esittelemään liiketoimintaansa sijoittajille, kumppaneille, medialle sekä tuomareille. Myös tällä kertaa FAN Nordic Hub varautuu siirtymään joustavasti etätapaamisista fyysisiin kohtaamisiin, jos pandemiatilanne sallii.
”Tiimit onnistuivat erinomaisesti etätyöstä huolimatta, koska he olivat hyvin motivoituneita ja sitoutuneita. Osallistuminen vaatii aikaa ja halua kyseenalaistaa toimintatapoja, ja tiimit olivat ymmärtäneet sen erittäin hyvin”, sanoo FAN Nordic Hubin ohjelmapäällikkö Paolo Borella VTT:ltä.
Kuuden kiihdyttämön työ huipentuu syksyllä EIT Food Expo -tapahtumaan, jossa kustakin kiihdyttämöstä valitut tiimit kisaavat parhaista innovaatioista ja rahapalkinnoista.
Yksi FAN Nordic Hubin alumnien päätavoitteista oli sijoittajien houkuttelu ja on yhä. He kertovat keränneensä ohjelman jälkeen rahoitusta yhteensä yli 17 miljoonaa euroa.
Paolo Borella, ohjelmapäällikkö, paolo.borella(at)vtt.fi, puh. 040 480 8333
Mirva Lampinen, Hubin johtaja, mirva.lampinen(at)vtt.fi, puh. 040 674 9233
Aiheeseen liittyvät uutiset ja tarinat
Auringonkukkaöljyn tuotannon sivuvirroista saadaan maukkaita vaihtoehtoja lihalle
Tuore selvitys: Uusien ruoantuotantoteknologioiden käyttöönotto veisi Suomea vauhdilla kohti ilmastotavoitteita, mutta ei ilmaiseksi – rahoitusmalleja, lainsäädäntöä ja osaamista uudistettava
Datavetoisia toimintatapoja mikrolevätuotannon ja CO2-talteenoton tehostamiseksi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022